# Neus Ballús i Montserrat

Neus Ballús i Montserrat (Mollet del Vallès, 20 de febrer de 1980) és directora i guionista de cinema i productora audiovisual. Llicenciada en Comunicació Audiovisual i Màster en Documental de Creació per la Universitat Pompeu Fabra, té experiència com a realitzadora i muntadora de documentals. Ha estat editora i presentadora dels informatius de 8tv i City TV. Ballús es defineix com una lectora voraç que juga amb la realitat i la ficció.

## Trajectòria

El 2011 va ser seleccionada per participar en el Talent Campus de la Berlinale. És cofundadora, amb Pau Subirós, de la productora El Kinògraf. El seu primer llargmetratge fou La plaga.
El maig de 2018, Neus Ballús acabà el rodatge del seu primer film de ficció Staff Only (El viatge de la Marta). La pel·lícula es rodà durant sis setmanes al Senegal amb la producció associada de Televisió de Catalunya. Staff Only s'estrenà a la Berlinale, en la secció Panorama, i aprofundeix en les relacions i diferències socials.
L'agost de 2021 va estrenar Sis dies corrents al Festival Internacional de Cinema de Locarno, un film híbrid entre documental i ficció rodat amb actors no professionals, que segueix un equip de tres lampistes durant una setmana.

## Filmografia

* Immersió (2009), curtmetratge
* La plaga (2013)
* Amb títol (2015)
* El viatge de la Marta (2019)
* Sis dies corrents (2021)
* Blow! (2023) curtmetratge

## Guardons
### Premis Gaudí

| Any | Categoria | Pel·lícula | Resultat |
| 2014 | Millor pel·lícula | La plaga | Guanyadora |
| 2014 | Millor direcció | La plaga | Guanyadora |
| 2014 | Millor guió | La plaga | Guanyadora |
| 2014 | Millor muntatge | La plaga | Guanyadora |
| 2020 | Millor pel·lícula | El viatge de la Marta (Staff Only) | Nominada |
| 2020 | Millor direcció | El viatge de la Marta (Staff Only) | Nominada |
| 2022 | Millor pel·lícula | Sis dies corrents | Guanyadora |
| 2022 | Millor direcció | Sis dies corrents | Guanyadora |
| 2022 | Millor guió | Sis dies corrents | Nominada |
| 2022 | Millor muntatge | Sis dies corrents | Guanyadora |

### Altres premis

* 2013: Premi María a la millor pel·lícula al Festival de Cinema de Cali (Colòmbia) per La plaga
* 2014: Premi Òpera Prima del Col·legi de Directors i Directores de Cinema de Catalunya
* 2023: Premi al millor curtmetratge per Blow!. Festival de Cinema de Gijón

### Nominacions

* 2013: Millor pel·lícula debut al Festival Internacional de Cinema de Berlín per La plaga
* 2013: European Discovery als European Film Awards per La plaga.
* 2013: Premi Lux del Parlament Europeu a les pel·lícules amb especial rellevància social, per La plaga
* 2014: Millor director novell als Premis Goya, per a Neus Ballús

## Referències

* ↑ Relats, Vicenç «Neus Ballús. "Igual que hi ha biblioteques públiques, calen cinemes"». Vallesos, 23, 2022, pàg. 42-46. ISSN: 2014-1882.
* ↑ Neus Ballús: "No suporto les pel·lícules postal" a El Periódico, per Olga Pereda, 6/9/2013
* ↑ El Periódico 02/02/2014 Neus Ballús: "El que m'inspira és anar en bus i escoltar la gent" http://www.elperiodico.cat/ca/noticias/oci-i-cultura/neus-ballus-que-minspira-anar-bus-escoltar-gent-3064533 Consultat el 03/02/2014
* ↑ «Neus Ballús a Via llibre». Corporació Catalana de Mitjans Audiovisuals, 21-05-2014. [Consulta: 12 febrer 2019].
* ↑ Tres directores catalanes al Talent Campus de Berlín a Ara, 20/2/2011
* ↑ Un western lírico a El País, per Jordi Costa, 6/11/2013 (castellà)
* ↑ Filmar en Gallecs, atrapar la vida a El País, per Mercè Ibarz, 12/11/2013 (castellà)
* ↑ «Acaba el rodatge de "Staff Only", una producció associada de TV3», 04-05-2018. [Consulta: 12 febrer 2019].
* ↑ Belinchón, Gregorio. «La cineasta catalana Neus Ballús estrena el seu primer film de ficció a la Berlinale», 10-02-2019. [Consulta: 12 febrer 2019].
* ↑ TV3. «Telenotícies - "Sis dies corrents", l'última pel·lícula de Neus Ballús, seleccionada als festivals de Locarno i Toronto - Llengua de signes». [Consulta: 9 agost 2021].
* ↑ «Amb títol». UPF. [Consulta: 15 gener 2016].
* ↑ Bassas, Antoni. «L'aventura africana de Neus Ballús i Sergi López», 24-10-2019. [Consulta: 25 octubre 2019].
* ↑ Salvà, Nando. «"Los blancos llevamos la mentalidad colonialista en el ADN"». El Periódico, 11-02-2019. [Consulta: 12 febrer 2019].
* ↑ «BLOW!». [Consulta: 26 novembre 2023].
* ↑ «'La plaga' i 'Los últimos días' triomfen als premis Gaudí». Ara, 03-02-2014. [Consulta: 12 febrer 2019].
* ↑ “El viaje de Marta (Staff Only)”, nominada a 4 Premis Gaudí, La Terraza Films
* ↑ ‘La Plaga' de Neus Ballús, se llevó 'La María' en el Festival de Cine de Cali Arxivat 2013-11-07 a Wayback Machine. a El País Colombia, 5/11/2013 (castellà)
* ↑ «La Plaga de Neus Ballús guanya el Premi Òpera Prima del Col·legi de Directors i Directores de Cinema de Catalunya». Acadèmia del Cinema Català, 23-01-2014. Arxivat de l'original el 2019-02-12. [Consulta: 12 febrer 2019].
* ↑ Cinemanía. «Palmarés de FICX 2023: 'De facto' obtiene la gran victoria en Gijón mientras 'Blackbird Blackbird Blackberry' acumula premios» (en castellà), 26-11-2023. [Consulta: 26 novembre 2023].
* ↑ La Plaga, de Neus Ballús, nominada als European Film Awards Arxivat 2013-12-15 a Wayback Machine. a idEC-UPF, 14/10/2013
* ↑ «Nominació dels Premis Goya a la Millor direcció novell». Arxivat de l'original el 2014-01-07. [Consulta: 7 gener 2014].

## Enllaços externs

* Neus Ballús i Montserrat - Lloc web oficial